
Αντικατάσταση της υπ΄ αρ. 3897/20.7.2021 κοι- 
νής απόφασης των Υπουργών Πολιτισμού και 
Αθλητισμού και Επικρατείας «Καθορισμός στοι- 
χείων της αίτησης της υποπαρ. 1 της παρ. 10Α 
του άρθρου 66Ε του ν. 2121/ 1993 «Ενίσχυ- 
ση της προστασίας των δικαιωμάτων στο δια- 
δίκτυο» ενώπιον της Επιτροπής για τη Γνωστο- 
ποίηση Διαδικτυακής Προσβολής Δικαιωμάτων 
Πνευματικής Ιδιοκτησίας και Συγγενικών Δικαι- 
ωμάτων, της απόφασης, καθορισμός ύψους τέ- 
λους εξέτασης αίτησης και τρόπου καταβολής 
αυτού» (Β’ 3194). 


ΟΙΥΠΟΥΡΓΟΙ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΕΠΙΚΡΑΤΕΙΑΣ 


Έχοντας υπόψη: 

1.Τις διατάξεις: 

α. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα (π.δ. 63/2005 - 
Α’98), σε συνδυασμό µετην παρ.22του άρθρου 119του 
ν. 4622/2019 (Α΄133), 

β. του ν. 4622/2019 «Επιτελικό Κράτος: οργάνωση, 
λειτουργία και διαφάνεια της Κυβέρνησης, των κυβερ- 
νητικών οργάνων καιτης κεντρικής δημόσιας διοίκησης» 
(Α΄ 133), 

γ.του ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις» (Α’ 131), 

δ. του π.δ. 70/2015 (Α’ 114) περί ανασύστασης των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής, 

ε.του π.δ. 4/2018 «Οργανισμός Υπουργείου Πολιτι- 
σμού και Αθλητισμού» (Α' 7), 

στ.του π.δ. 83/2019 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Ὑφυπουργών» (Α’ 121), 

ζ.του π.δ. 84/2019 «Σύσταση και κατάργηση Γενικών 
Γραμματειών και Ειδικών Γραμματειών/Ενιαίων Διοικη- 
τικών Τομέων Υπουργείων» (Α’ 123), 

η.του π.δ. 2/2021 «Διορισμός Υπουργών, Αναπληρω- 
τών Υπουργών και Υφυπουργών» (Α' 2), 

θ.της υπό στοιχεία Υ6/9.7.2019 απόφασης του Πρω- 
θυπουργού «Ανάθεση αρμοδιοτήτων στον Υπουργό 
Επικρατείας» (Β’ 2902), 

ι.τηςυπ'αρ. 8071/2021 κοινής απόφασηςτου Πρωθυ- 
πουργού καιτης Υπουργού Πολιτισμού και Αθλητισμού 
«Ανάθεση αρμοδιοτήτων στον Υφυπουργό Πολιτισμού 
και Αθλητισμού, Νικόλαο Γιατρομανωλάκη» (Β’ 35), 

ια.του π.δ. 40/2020 «Οργανισµόςτου Υπουργείου Ψη- 
φιακής Διακυβέρνησης» (Α’ 85), 

ιβ.τηςπαρ. Ί0Ατου άρθρου 66Ετουν. 2121/1993 «Κυ- 
ρώσεις για προσβολές δικαιωμάτων πνευματικής ιδιο- 
κτησίας και συγγενικών δικαιωμάτων στο διαδίκτυο», 
όπως τροποποιήθηκε µετο άρθρο 48τουν. 4821/2021 
(Α΄ 134). 

2.Το γεγονός ότι από τις διατάξεις της απόφασης αυ- 
τής δεν προκαλείται δαπάνη σε βάρος του προὔπολο- 
γισμού του Κράτους, 

Αντικαθιστούμετην υπ’αρ. 3897/20.7.2021 κοινή από- 
φαση των Υπουργών Πολιτισμού και Αθλητισμού και Επι- 
κρατείας «Καθορισμός στοιχείων της αίτησης της υπο- 
παρ. 1 της παρ. 10Α του άρθρου 66Ετου ν. 2121/1993 
«Ενίσχυση της προστασίας των δικαιωμάτων στο δια- 
δίκτυο» ενώπιον της Επιτροπής για τη Γνωστοποίηση 
Διαδικτυακής Προσβολής Δικαιωμάτων Πνευματικής 
Ιδιοκτησίας και Συγγενικών Δικαιωμάτων,της απόφασης, 
καθορισμός ὐψους τέλους εξέτασης αίτησης και τρόπου 
καταβολής αυτού» (Β’ 3194), ως εξής: 


Άρθρο 1 
Αίτηση παρ. 10Α 
του άρθρου 66Ετουν. 2121/1993 
1. Η αίτηση της υποπαρ. 1 της παρ. 10Α του άρθρου 
66Ε του ν. 2121/1993 διαμορφώνεται από τον ΟΠΙ ως 
ειδικά προδιατυπωµένη αίτηση την οποία οφείλει να 
διατηρεί αναρτηµένη στον ιστότοπο νννννν.ορἱ.ατ.Ο ΟΠΙ 
τροποποιεί την ως άνω προδιατυπωµένη αίτηση οπο- 
τεδήποτε οἴκοθεν ή κατόπιν αιτήματος της Επιτροπής. 
2. Προὐποθέσεις για την εξέταση της αίτησης είναι: 
α) η αυτοπρόσωπη ή ηλεκτρονική υποβολή της ειδικά 
προδιατυπωµένης αίτησης μαζί µε τα έγγραφα που ανα- 
φέρονται σε αυτήν, β) η καταβολή του προβλεπόμενου 
στο άρθρο 4 της παρούσας τέλους και γ) η αίτηση να 
έχει υποβληθεί το αργότερο δεκαπέντε (15) εργάσιμες 

ημέρες πριν από την προγραμματισμένη μετάδοση του 
γεγονότος ή στην περίπτωση που στην αίτηση περιλαμ- 
βάνονται περισσότερατου ενόςτο αργότερο δεκαπέντε 
(15) εργάσιμες ηµέρες πριν απότην προγραμματισμένη 
μετάδοση του πρώτου χρονικά αναφερόµενου στην αί- 
τηση γεγονότος εθνικής ή διεθνούς τηλεθέασης. 

3. Στο πλαίσιο της υποβολής συμπληρωματικών της 
αίτησης στοιχείων δύναται να προσκοµιστεί από τον αι- 
τούντα τυχόν απόφαση δικαστικής ή διοικητικής αρχής 
άλλου κράτους µέλουςτης ΕΕπου διατάσσειτην αποµά- 
κρυνση του ιδίου περιεχοµένου ή τη διακοπή πρόσβα- 
σης σε αυτό στη συγκεκριμένη ιστοσελίδα. 

4.Ο αιτών υποχρεούται να προσκομίσει οποιοδήποτε 
άλλο στοιχείο ζητηθεί από την ΕΔΠΠΙ εντός της εκάστοτε 
οριζόµενης προθεσμίας. 


Άρθρο 2 
Απόφαση ΕΔΠΠΙ 

1.Στην περίπτωση που προσβάλλεται δικαίωµα πνευ- 
ματικής ιδιοκτησίας ή συγγενικό δικαίωµα σύμφωνα 
µε τα οριζόμενα στην παρ. 10Α του άρθρου 66Ε του 
ν.2121/1993 η ΕΔΠΠΙ, κατόπιν εξέτασης της αίτησης του 
άρθρου 1 της παρούσας, δύναται µε απόφασή τηςνα δια- 
τάσσειτη διακοπή πρόσβασης στον συγκεκριµένο ενιαίο 
εντοπιστή πόρων (υΒΙ) ή διεύθυνση διαδικτυακού πρω- 
τοκόλλου (ΙΡ αααΓεςςς) ή όνομα τοµέα (ἀοπηᾶίῃ π8πη6) ή 
και στις τυχόν παραλλαγές της υποπαρ. 3 της παρ. 10Α 
του άρθρου 66Εν. 2121/1993 και γενικά οπουδήποτε στο 
διαδίκτυο λαμβάνει χώρα η προσβολή για χρονικό διά- 
στηµα τουλάχιστον δεκαπέντε (15) ηµερών. Ως γεγονός 
νοείται και το σύνολο επιµέρους μεταδόσεων που συνα- 
ποτελούν μία ενιαία αθλητική ή πολιτιστική διοργάνωση. 
Για τη λήψη της απόφασης αρκεί η εκ μέρους της ΕΔΠΠΙ 
πιθανολόγηση ότι επίκειται προσβολή δικαιωμάτων. 

2.Ένδειξη προσβολών μεγάλης κλίμακας είναι, ιδίως, η 
πιθανολογούμενη προσβολή δικαιώματος πνευματικής 
ιδιοκτησίας ή συγγενικού δικαιώματος μεγάλης κλίμακας 
επί γεγονότων εθνικής ή διεθνούς τηλεθέασης, καθώς 
και η πιθανολογούμενη προσβολή δικαιώματος πνευ- 
ματικής ιδιοκτησίας ή συγγενικού δικαιώματος γεγονό- 
τος εθνικής ή διεθνούς τηλεθέασης, το οποίο κατά τα 
διδάγματα της κοινής πείρας αναμένεται να έχει υψηλή 
τηλεθέαση. 

3.Επείγουσα περίπτωση αποτροπής άµεσου, σοβαρού 
και επικείµενου κίνδυνου ή ανεπανόρθωτης βλάβης για 
το δημόσιο συμφέρον ή για τον δικαιούχο συνιστούν, 
ιδίως, η βλάβη στην αξίατου προστατευόµενου αντικει- 
μένου κυρίως λόγω των μεθόδων που χρησιμοποιούνται 
και της οικονοµικής αξίας των δικαιωμάτων που προ- 
σβάλλονται, καθώς και η σχετική ζημία που υφίστανται 
οι δικαιούχοι. 

4. Ο αιτών δύναται το αργότερο μέχρι την έκδοση 
απόφασης της ΕΔΠΠΙ να προσκομίζει ενώπιόν της νέα 
στοιχεία, ιδίως για παραλλαγές των ονομάτων τομέα 
(ἀοπηβίῃ π8Πη65), ονόματα υποτοµέων (5ιαραοηιαίης), 
των ενιαίων εντοπιστών πόρων (ὐΒΙ 5) ή των διευθύν- 
σεων διαδικτυακού πρωτοκόλλου (ΙΡ ἀαααί6ςςες) μέσω 
των οποίων πιθανολογείται η διενέργειατης προσβολής. 

5. Η ως άνω απόφαση της ΕΔΠΠΙ εκδίδεται το αργό- 
τερο είκοσι τέσσερις (24) ώρες πριν από τη μετάδοση 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β΄’ 4345/20.09.2021 


του γεγονότος, το οποίο αναφέρεται στην απόφαση, και 
στην περίπτωση περισσότερων αναφερόµενων στην 
αίτηση γεγονότων είκοσι τέσσερις (24) ώρες πριν από 
την μετάδοση του χρονικά πρώτου εξ αυτών. 

6. Με την ίδια απόφαση η Επιτροπή καλεί σύμφω- 
να µε τον προβλεπόμενο στο άρθρο 3 της παρούσας 
τρόπο τους παρόχους πρόσβασης στο διαδίκτυο να 
διακόψουν εντός προθεσμίας που δεν µπορεί να είναι 
μικρότερη από έξι (6) ώρες και µεγαλύτερη από δώ- 
δεκα (12) ώρες από την αποστολή της απόφασης, την 
πρόσβαση στο περιεχόµενο των περιλαμβανόμενων 
στην απόφαση ενιαίων εντοπιστών πόρων (ὐβΙ 5) ή δι- 
ευθύνσεων διαδικτυακού πρωτοκόλλου (ΙΡ 3344γ65565) 
ή ονομάτων τοµέα (ἀοπιαίη ΠαΠΠες) και στις τυχόν πα- 
ραλλαγέςτης υποπαρ. 3της παρ. 10Α του άρθρου 66Ε 
ν. 2121/1993. Εντός της προθεσμίας των 24 ωρών που 
αναφέρεται στην παρ. 5 η απόφαση κοινοποιείται στην 
Ε.Ε.Τ.Τ. και στον δικαιούχο/αιτούντα µέσω ηλεκτρονικής 
αλληλογραφίας. 

7. Με την απόφαση αυτή απειλείται επιβολή προστί- 
μου στουςπαρόχους ύψους πεντακοσίων (500) έως χιλί- 
ων (1.000) ευρώ για κάθε ηµέρα µη συμμόρφωσης από 
την κοινοποίησή της σε αυτούς.Το πρόστιμο επιβάλλεται 
µε νέα απόφαση της ΕΔΠΠΙ σύμφωνα µε τα οριζόμενα 
στην κοινή υπουργική απόφαση τηςπαρ. 11 του άρθρου 
66Εν. 2121/1993. Μεταξύ των κριτηρίων που λαμβάνο- 
νται υπόψη από την ΕΔΠΠΙ για τον καθορισμό του ύψους 
του προστίμου είναι η βαρύτητα της προσβολής και η 
επανάληψή της. 

8. Μετά την παρέλευση της προθεσμίας της παρ. 6 του 
παρόντος άρθρου, η Επιτροπή γνωστοποιεί, εφόσον αυτό 
είναι δυνατόν, την απόφαση στους διαχειριστές και ιδιο- 
κτήτες των αναφερόμενων στην απόφαση ενιαίων εντοπι- 
στών πόρων (υβΒΙ 5) ή διευθύνσεων διαδικτυακού πρωτο- 
κόλλου (1Ρ αάαί[αςςες) ή ονομάτων τομέα (ἀοπηϑΐῃ π8Πη65). 


Άρθρο 3 
Κοινοποιήσεις 

1. Η κοινοποίηση των αποφάσεων της ΕΔΠΠΙ µε τις 
οποίες καλούνται οι πάροχοι πρόσβασης στο διαδίκτυο 
να διακόψουν την πρόσβαση στο περιεχόµενο που πε- 
ριλαμβάνεται σε αυτές πραγματοποιείται µε μήνυμα 
ηλεκτρονικού ταχυδρομείου. 

2. Η απόφαση θεωρείται ότι έχει νομίμως κοινοποιη- 
θεί στον πάροχο κατά την στιγµή της ηλεκτρονικής της 
αποστολής, 

3. Για την τήρηση του Ειδικού Μητρώου Παρό- 
χων της υποπαρ. 7 της παρ. 10Α του άρθρου 66Ε του 
ν.2121/1993, η Επιτροπή λαμβάνει υπόψη στοιχεία που 
της γνωστοποιούνται από το τηρούμενο από την ΕΕΤΤ 
Μητρώο Παρόχων Δικτύων και Υπηρεσιών Ηλεκτρονι- 
κών Επικοινωνιών. 


Άρθρο 4 
Τέλος εξέτασης αίτησης 
1. Το ύψος του τέλους εξέτασης της αίτησης που 
καταβάλλεται µαζί µε την υποβολή της αίτησης της 
παρ. 10Α του άρθρου 66Ε ν. 2121/1993 ανέρχεται στα 
300 ευρώ, εφόσον η αίτηση περιλαμβάνει ένα όνοµα 
τοµέα (ἀοπηθίη ΠαΠΙΘ) ή διεύθυνση διαδικτυακού πρω- 
τοκόλλου (ἱρ ἀααα{εςς) ή ενιαίου εντοπιστή πόρων (υΒΙ.). 

Στην περίπτωση που η αίτηση περιλαμβάνει από δύο (2) 
έως πέντε (5) ονόματα τοµέα ή διευθύνσεις διαδικτυα- 
κού πρωτοκόλλου (1ρ αάα[εςςες) ή ενιαίων εντοπιστών 
πόρων (ΠΗ͂Ι 5),το ύψος ανέρχεται στα 500 ευρώ, από έξι 
(6) έως δέκα (10) ονόµατατοµέα ή διευθύνσεις διαδικτυ- 
ακού πρωτοκόλλου ή ενιαίων εντοπιστών πόρων στα 
700 ευρώ και από έντεκα (11) έως πενήντα (50) ονόματα 
τοµέα ή διευθύνσεις διαδικτυακού πρωτοκόλλου ή ενι- 
αίων εντοπιστών πόρων στα 1.000 ευρώ. 

Κάθε τέτοια αίτηση δεν µπορεί να αφορά σε περισ- 
σότερα από πενήντα (50) ονόματα τομέα ή διευθύνσεις 
διαδικτυακού πρωτοκόλλου (ἱρ αάατ65565) ή ενιαίων 
εντοπιστών πόρων. 

2.Το τέλος εξέτασης της αίτησης, επιπλέον του οφειλό- 
μενου ΦΠΑ, κατατίθεται στην Εθνική Τράπεζα (κωδικός 
5ΝΙΕΤ(ΒΙΟ) ΕΤΗΝΘΒΑΑ), σε πίστωση του λογαριασμού 
του ΟΠΙ µε ΙΒΑΝ ΩΒΘΊΟΊ11Ο151ΟΟΟΟΟΊ 5129605323. 
Αντίγραφο της απόδειξης της κατάθεσης, µε τα πλήρη 
στοιχεία του αιτούντος υποβάλλεται στο Λογιστήριο του 
ΟΠΙ.Το τέλος αποτελείτυπική προὐπόθεση έναρξηςτης 
διαδικασίας και ως εκ τούτου, το καταβληθέν τέλος δεν 
επιστρέφεται σε καμία περίπτωση, συμπεριλαμβανο- 
μένης της περίπτωσης θέσης της υπόθεσης στο αρχείο. 


Άρθρο 5 
Παραβίαση απόφασης 

1.Σεπερίπτωση παραβίασηςτης απόφασηςπου εκδό- 
θηκε σύμφωνα µετηνπερ.α)τηςυποπαρ.2τηςπαρ. 10Α 
του άρθρου 66Εν. 2121/1993, καθώς και σε περίπτωση 
της, καθ’ οιονδήποτε τεχνικό τρόπο, επανάληψης της 
προσβολής των δικαιωμάτων ή του περιεχομένου, στο 
οποίο αφορά η απόφαση της Επιτροπής, ο αιτών: 

[α] Μπορεί να υποβάλλει συμπληρωματικά στοιχεία 
ενώπιον της Επιτροπής σχετικά µε την παραβίαση της 
απόφασης ή την επανάληψη της προσβολής, χωρίςτην 
καταβολή νέου τέλους εξέτασης. 

Εφόσον από τα υποβληθέντα στοιχεία πιθανολογείται 
η παραβίαση απόφασης της Επιτροπής ή η, καθ’ οιον- 
δήποτε τεχνικό τρόπο, επανάληψη της προσβολής των 
δικαιωμάτων ή του περιεχομένου, στο οποίο αφορά η 
απόφαση της Επιτροπής, η Επιτροπή εκδίδει, εφόσον 
παρίσταται ανάγκη, συμπληρωματική σχετική πράξη. 

Η εφαρµογή της συμπληρωματικής πράξης του προ- 
ηγούμενου εδαφίου υλοποιείται µε τη διαδικασία που 
περιγράφεται στην περ. α’ της υποπαρ. 2 της παρ. 10Α 
του άρθρου 66Εν. 2121/1993. 

[β] Μπορεί να υποβάλλει µέσω ηλεκτρονικής αλληλο- 
γραφίας προςτην Διεύθυνση Τηλεπικοινωνιώντης Ε.Ε.Τ.Τ. 
στην διεύθυνση ἱπ[οῶεεῖί.αΙ, µε κοινοποίηση στην Επιτρο- 
πή, συμπληρωματικά στοιχεία σχετικά µε την παραβίαση 
της απόφασης ή την επανάληψη της προσβολής, χωρίς 
χρονικό περιορισμό αναφορικά µετην προθεσµία υποβο- 
λής τους ακόµη και κατά τη διάρκεια της μετάδοσης και 
χωρίς την καταβολή νέου τέλους εξέτασης. 

Εφόσον από τα υποβληθέντα στοιχεία πιθανολογείται 
η παραβίαση απόφασης της Επιτροπής ή η, καθ’ οιον- 
δήποτε τεχνικό τρόπο, επανάληψη της προσβολής των 
δικαιωμάτων ή του περιεχομένου, στο οποίο αφορά η 
απόφαση της Επιπροπής, η Διεύθυνση Τηλεπικοινωνι- 

ών της Ε.Ε.Τ.Τ. δίνει αμελλητί εντολή µε επιστολή µέσω 
ηλεκτρονικού ταχυδρομείου στους παρόχους υπηρε- 
σιών πρόσβασης στο διαδίκτυο για διακοπή πρόσβα- 
σης στους πρόσθετους εντοπιστές πόρων (08!) ή δι- 
ευθύνσεις διαδικτυακού πρωτοκόλλου (ΙΡ ἀἀάγ65565) ή 
ονόματα χώρου (ἀοπηᾶίη ΠᾶΠΠες) και ενημερώνει µέσω 
ηλεκτρονικού ταχυδρομείου την Επιτροπή στην διεύθυν- 
ση ερἱϊγορϊορί.ατ. Η εντολή έχει ισχύ µέχριτην έκδοση 
σχετικής συμπληρωματικής απόφασης από την Επιτρο- 
πή, η οποία εκδίδεται το αργότερο εντός μηνός. Οι πά- 
ροχοι υπηρεσιών πρόσβασης στο διαδίκτυο µε αριθµό 
συνδρομητών άνω των πενήντα χιλιάδων (50.000) υπο- 
χρεούνταινα διακόψουντην πρόσβαση στο περιεχόμε- 
νο εντός τηςπροθεσµίαςπου ορίζειη εντολή της Ε.Ε.Τ.Τ. 
καιη οποία δεν µπορεί να είναι μεγαλύτερη των τριάντα 
(30) λεπτών από την αποστολή της εντολής της Ε.Ε.Τ.Τ. 

Η Επιτροπή, µετά από εισήγηση της Ε.Ε.Τ.Τ. καιλαμβά- 
νοντας υπόψη ιδίως τα στοιχεία που έχουν υποβληθεί 
από τον δικαιούχο και την εντολή της Διεύθυνσης Τη- 
λεπικοινωνιών της Ε.Ε.Τ.Τ.,τα οποία η Ε.Ε.Τ.Τ. κοινοποιεί 
στην Επιτροπή µαζί µετην εισήγησή της, εκδίδει συµπλη- 
ρωματική πράξη επί της αρχικής απόφασης, συµπερι- 
λαμβάνοντας σε αυτή τα συμπληρωματικά στοιχεία που 
της έχουν κοινοποιηθεί. Η πράξη του προηγούμενου 
εδαφίου κοινοποιείται από την Επιτροπή στον αιτούντα, 
στους παρόχους πρόσβασης στο διαδίκτυο και στους 
διαχειριστές καιιδιοκτήτεςτων αναφερόµενων σε αυτήν 
εντοπιστών πόρων (ΠΒ) ή ονομάτων χώρου, εφόσον 
τελεί σε γνώση της ταυτότητας των τελευταίων. 

2.Ως παραβίαση της απόφασης νοείται ιδίως η µετα- 
φορά της παράνομης μετάδοσης µετά την έκδοση της 
απόφασηςτης Επιτροπής σε νέο εντοπιστή πόρων (ΠΒἹ) 
ή διεύθυνση διαδικτυακού πρωτοκόλλου (ΙΡ 344γ655) ή 
όνομα χώρου (ἀοηιαϊη ΠΑΠΠΘ), στο οποίο αφορά η εν 
λόγω απόφαση της Επιτροπής. 


Άρθρο 6 

Κατά τα λοιπά και εφόσον δεν ορίζεται διαφορετικά 
στην παρούσα εφαρµόζεται η υπό στοιχεία ΥΠΠΟΑ/ 
ΓΔΔΥΗΔ/ΔΔΑΑΔ/ΤΥΕΦΤΠ/42269/3638/3476/196/ 
30.01.2018 (Β’ 351) απόφαση της Υπουργού Πολιτι- 
σμού και Αθλητισμού καθώς και η υπό στοιχεία ΥΠΠΟΑ/ 
ΓΛΔΥΗΔ/ΔΔΑΔ/ΤΔΥΕΦ/61840/5094/4171/240/13.2.2018 
(8’683) κοινή απόφαση των Υπουργών Οικονοµικών και 
Πολιτισμού και Αθλητισμού. 


Έναρξη ισχύος 
Η ισχύςτης παρούσας αρχίζει από τη δημοσίευσή της 
στην Εφηµερίδα της Κυβερνήσεως. 
Η απόφαση αυτή να δημοσιευθεί στην Εφηµερίδατης 
Κυβερνήσεως. 


Αθήνα, 17 Σεπτεµβρίου 2021 


ΟιΥπουργοί 
Υφυπουργός Πολιτισμού 
και Αθλητισμού Επικρατείας 
ΝΙΚΟΛΑΟΣ ΚΥΡΙΑΚΟΣ 
ΓΙΑΤΡΟΝΙΑΝΩΛΑΚΗΣ ΠΙΕΡΡΑΚΑΚΗΣ 

ΞΤ 


ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρ- 
νησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των 
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - 
εκδοτικών αναγκών του δημοσίου και του ευρύτερου δημόσιου τοµέα (ν. 3469/2006/Α΄ 131 
και π.δ. 29/2018/Α΄58). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 


«Τα ΦΕΚ σε ηλεκτρονική µορφή διατίθενται δωρεάν στο νννινι.αἴ.Ων, την επίσηµη ιστο- 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν µε την υποβολή αί- 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.εἴ.ο{. 

«Τα ΦΕΚσε έντυπη µορφή διατίθενται σε μεμονωμένα φύλλα είτε απευθείας από το Τµή- 
μα Πωλήσεων και Συνδροµητών, είτε ταχυδρομικά µε την αποστολή αιτήματος παραγγελίας 
μέσω των ΚΕΠ, είτε µε ετήσια συνδρομή µέσω του Τµήµατος Πωλήσεων και Συνδροµητών. 
Το κόστος ενός ασπρόµαυρου ΦΕΚ από 1 έως 16 σελίδες είναι 1,00 Ε, αλλά για κάθε επιπλέον 
οκτασέλιδο (ή µέρος αυτού) προσαυξάνεται κατά 0,20 Ε. Το κόστος ενός έγχρωµου ΦΕΚ από 
1 έως 16 σελίδες είναι 1,50 Ε, αλλά για κάθε επιπλέον οκτασέλιδο (ή µέρος αυτού) προσαυξά- 
νεται κατά 0,30 Ε. Το τεύχος Α.Σ.Ε.Π. διατίθεται δωρεάν. 


ο Τρόποι αποστολής κειμένων προς δημοσίευση: 


Α. Τα κείµενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν6Ὀπιᾶοίον.οἴ(ῶοΐ.αν µε χρήση 
προηγμένης ψηφιακής υπογραφής και χρονοσήμανσης. 

Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν µε εκπρόσωπό τους κείµενα προς 
δημοσίευση εκτυπωµένα σε χαρτί στο Τµήµα Παραλαβής και Καταχώρισης Δημοσιευμάτων. 


ο Πληροφορίες, σχετικά µε την αποστολή/κατάθεση εγγράφων προς δημοσίευση, την ηµε- 
ρήσια κυκλοφορία των Φ.Ε.Κ., µε την πώληση των τευχών και µε τους ισχύοντες τιµοκαταλό- 
γους για όλες τις υπηρεσίες µας, περιλαμβάνονται στον ιστότοπο (νννννν.ετ.ατ). Επίσης µέσω 
του ιστότοπου δίδονται πληροφορίες σχετικά µε την πορεία δημοσίευσης των εγγράφων, µε 
βάση τον Κωδικό Αριθμό Δημοσιεύματος (ΚΑΔ). Πρόκειταιγια τον αριθµό που εκδίδειτο Εθνι- 
κό Τυπογραφείο για όλα τα κείµενα που πληρούν τις προὐποθέσεις δημοσίευσης. 


2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόµενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει καινα εκτυπώσει έντυπα, φυλλάδια, βιβλία, αφίσες, μπλοκ, µηχανο- 
γραφικά έντυπα, φακέλους για κάθε χρήση, κ.ά. 
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστότοπος: νινινι.βἴ.αΥ 


ΤΗΛΕΦΩΝΙΚΟ ΚΕΝΤΡΟ: 210 5279000 - ίαχ: 210 5279054 Πληροφορίες σχετικά µε την λειτουργία 
του ιστότοπου: πε[ρ4δοἰκ.εἴῶοῖ.ητ 


ΕΞΥΠΗΡΕΤΗΣΗ ΚΟΙΝΟΥ Αποστολή ψηφιακά υπογεγραμμένων 
Πωλήσεις - Συνδρομές: (Ισόγειο, τηλ. 210 5279178 - 180) εγγράφων προς δημοσίευση στο ΦΕΚ: 
Πληροφορίες: (Ισόγειο, Γρ. 3 καιτηλεφ. κέντρο 210 5279000) γιαΏπιβοίϑτοἰῶοί.ατ 

Παραλαβή Δημ. Ύλης: (Ισόγειο, τηλ. 210 5279167, 210 5279139) 


Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: αταπιπιαϊθἰα(θοΐ.ΩαΥ 

